  Туспуктэм: Руслан Нуриахметов Майя Бывальцева Татьяна Пунгина Туэ элькун Масленча (0+) 10-тӥ южтолэзе ортчоз. Ӟуч калык шулдыръяськонэ Камбаркае люкаськозы. Со сярысь 6-тӥ тулыспалэ журналистъёслы Удмуртиысь йӧскалык политикая министр Эдуард Петров ивортӥз. « Шулдыръяськонлэн тодметэз шолья суред луоз. Ужрадъёс Семьялэн арезлы сӥземын луозы. Масленчае котьку трос калык люкаське, быдэс элькунын улӥсьёс понна со туж тунсыко праздник » Эдуард Петров, Удмуртиысь йӧскалык политикая министр Шулдыръяськонын мастер-классъёс, концерт но мильым веръян чакламын. Али радъясьёс Ижкарысь Камбаркаозь транспорт лэзён ужпумез, мильымлэсь башня лэсьтонэз эскеро. Тодэ вайытом, 2023-тӥ арын Сюмсиын элькун Масленчае 3 сюрс 500-лэсь трос адями пыриськиз. Ватсалом, элькун Гербер туэ Шаркан ёросын ортчоз.  Тегъёс: Удмуртия Камбарка праздникъёс Масленча йӧскалыкполитика  